[{"text_idx": "#000000", "text": "Suur spikker, millega juukseid kodus hooldada"}, {"text_idx": "#000001", "text": "Juuksehooldus on la\u0308bi aastate saanud minu jaoks ta\u0308iesti uue ta\u0308henduse \u2013 kui varem kasutasin u\u0308hte konkreetset toodet, siis nu\u0308u\u0308d olen la\u0308bi katsetuste saanud aru, et juuksed vajavad loomingulisemat la\u0308henemist. Siin on minu uued nipid, millest vo\u0303ivad saada ka sinu va\u0308rsked trikid."}, {"text_idx": "#000002", "text": "Kodune juuksehooldus on erakordselt oluline: kui seda korralikult teha, pole vaja liiga tihti juuksuris ka\u0308ia ja samuti sa\u0308ilib juustel sa\u0308ra. Selleks, et leida need ko\u0303ige-ko\u0303igemad tooted, testisin kolme kuu jooksul erinevaid s\u030campoone, palsameid ja juustesse ja\u0308etavaid spreipalsameid. Leidsin uusi lemmikuid ja to\u0303desin ka, et vana arm ei roosteta."}, {"text_idx": "#000003", "text": "Ko\u0303ige po\u0303nevam uustulnuk minu juuksehoolduses on Addmino-18 tootesari. U\u0308ks helde Jo\u0303ulumees kinkis kogu sarja mulle mo\u0308o\u0308dunud aasta pu\u0308hadeks ning asusin kohemaid Addmino-18 s\u030campooni ja palsamit kasutama. Ja millised la\u0308ikivad juuksed mulle peeglist vastu helkisid!"}, {"text_idx": "#000005", "text": "Kuivo\u0303rd Hair Reborn s\u030campooni soovitatakse kasutada pa\u0308rast keemilist to\u0308o\u0308tlemist, siis mina pean ko\u0303ige targemaks vo\u0303tta nii s\u030campoon kui palsam kasutusele pa\u0308rast juuste va\u0308rvimist. Esmalt pesen juukseva\u0308rvi ohtra veega juustest va\u0308lja, siis kasutan Hair Reborn s\u030campooni ja lo\u0303puks ja\u0308tan ku\u0308mneks minutiks juustesse Hair Reborn maski, mis teeb juuksed pehmeks, la\u0308ikivaks ja kammitavaks \u2013 justkui oleksid nad uuesti su\u0308ndinud."}, {"text_idx": "#000006", "text": "I-le paneb ta\u0308pi Hair Reborn Leave-In tervendav juustesse ja\u0308etav hooldusvahend. See va\u0308hendab kahu ja kaitseb juukseid kuumuse eest \u2013 seega kui fo\u0308o\u0308n ja juuste koolutamine on sul au sees, siis tasub mo\u0303elda just selle toote peale. Kui mo\u0303nda tootesarja, mida mo\u0308o\u0308dunud aastal testima hakkasin, pa\u0308rliks nimetada, siis oleks see just Addmino-18."}, {"text_idx": "#000008", "text": "Joico Defy Damage sari on juba minu vana kamraad \u2013 kui vo\u0303rrelda teda so\u0303braga, siis on ta kindlasti selline, kellega la\u0308heks luurele. Defy Damage oli esimene, mis muutis minu arvamust toodetest, mis aitavad juukseva\u0308rvi pu\u0308sivust pikendada. Kui mo\u0308o\u0308dunud su\u0308gisel nende tooteid esimest korda pikemalt kasutasin, olid juuksed stabiilselt la\u0308ikivad ega muutunud tuhmiks. Lisaks tugevdab Defy Damage juuksesildu \u2013 s\u030campoon on mo\u0303nusalt tihke ja peseb juuksed sedavo\u0303rd puhtaks, et need krudisevad nagu lumi. Defy Damage sarjas on ka palsam ja mask \u2013 viimasel ajal tunnen, et maski vajavad pigem minu juukseotsad ja palsam ra\u0308ndab u\u0308leja\u0308a\u0308nud juustele. Kuivo\u0303rd minu juuste puhul saavad la\u0308bi lokkide tegemise ko\u0303ige enam vatti just juukseotsad, siis pooletunnine maskitamine teeb imesid. Palsami leiad SIIT ja juuksemaski saad uudistada SIIT."}, {"text_idx": "#000009", "text": "Kuid Defy Damage ro\u0303o\u0303mustab veel kahe tootega \u2013 nendel on igapa\u0308evaseks kasutamiseks juustesse ja\u0308etav kreem-palsam, mis pakub lisaks s\u030campoonile ja palsamile to\u0303husat kaitset kuuma- ja UV-kiirgusest po\u0303hjustatud kahjustuste eest. Ka see toode kaitseb juukseva\u0308rvi tuhmumise eest ja va\u0308hendab juuste katkemist \u2013 see on miski, millega olin varem pidevalt kimpus. Joicol on varrukas Smart Release tehnoloogia ehk unikaalne su\u0308steem, mis vabastab ja\u0308rk-ja\u0308rgult juustesse sellised toimeained nagu keratiin, arginiin ja kibuvitsao\u0303li. See vo\u0303imaldab kahjustusi ennetada ning kaitseb ko\u0303iki juuksetu\u0308u\u0308pe igapa\u0308evaselt kahjulike mo\u0303jude eest."}, {"text_idx": "#000010", "text": "Lisaks on Joico Defy Damage kollektsioonil veel u\u0308ks salarelv nimega Sleepover, mis tugevdab ja toidab juukseid magamise ajal. Tootel on koostis, mis aitab juuksekiude o\u0308o\u0308 jooksul vastupidavamaks muuta ja seda pole vaja hommikul juustest va\u0308lja loputada. Mina kannan ta o\u0303htul kuivadesse juustesse ja sel ajal kui magan, toidab ja tugevdab Sleepover juuksekiude."}, {"text_idx": "#000012", "text": "Juuksehooldus K-PAK \u2013 puhas kuld"}, {"text_idx": "#000013", "text": "Kuid Joicol on varuks veel teinegi juukseid taastav sari K-Pak. Kahtlemata tasub endale soetada Clarifyng Shampoo, mis on su\u0308gavalt neutraliseeriva toimega ning ja\u0308tab juuksed la\u0308ikivaks ja elastseks. Lisaks eemaldab juustest saaste ja ja\u0308a\u0308kained, mis ladestuvad juustesse ta\u0308nu soengutoodetele, karedale veele, kloriinile ja keskkonnasaastele. Ko\u0303nealuse s\u030campooni salarelvad on sarnaselt Defy Damage toodetele ainulaadne SmartRelease tehnoloogia, mis vabastab toimeained \u2013 keratiin, arginiin ja kibuvitsao\u0303li \u2013 juustesse ja\u0308rk-ja\u0308rgult. See vo\u0303imaldab kahjustusi ennetada ning kaitseb ko\u0303iki juuksetu\u0308u\u0308pe igapa\u0308evaselt kahjulike mo\u0303jude eest."}, {"text_idx": "#000014", "text": "K-Pak sarjas leidub palsam Hydrator, mis sobib just neile, kes juukseid igapa\u0308evaselt pesevad. See eemaldab kahjustused ja kuivuse, lisab juustele sa\u0308ra ning teeb nad kammitavaks. Ja lo\u0303puks ei saa u\u0308le ega u\u0308mber K-Pak Liquid Reconstructor taastavast juuksevedelikust, mis on to\u0303eline kuld. See vo\u0303imas aminohapete ja nutika keratiinitehnoloogiaga segu alustab stressis juuksekarvade parandamist ja tugevdamist kohe, kui nendega kokku puutub. Kuigi pudelil on kirjas, et vedelik on mo\u0303eldud spetsiaalselt o\u0303hukeste ja haprate juuste jaoks, siis sama ha\u0308sti sobib ta paksudele juustele. Spreipudel on muljetavaldavalt suur ja nii tegin selle pooleks \u2013 viisin pool maakoju ja teise ja\u0308tsin linna."}, {"text_idx": "#000016", "text": "Nu\u0308u\u0308d on sul on kolm valikut, mille seast saad omakorda valida, millised tooted sulle sobivad. Mina olen sulle va\u0308ikese spikri ette andnud, aeg on otsustada, milliseid tooteid sinu juuksed ko\u0303ige enam vajavad. Kuid pa\u0308rast pikka talve ja lo\u0303putut mu\u0308tsi kandmist, on nad ko\u0303ik omal kohal. Head testimist!"}]